text.text: حول تغيير "السايبي "...ادارة النادي الإفريقي توضح قرارها
text.text_idx: #000000
text.text: ✅ أولا و بالذات كان تزرفت ضربة الجزاء متع النادي الإفريقي و خرجنا رابحين راهو 90% من الكلام إلي قاعد يدور في الباجات رانا ما شفناهوش جملة و مع الأسف فما حكاية ما كانتش موجودة قبل في النادي الإفريقي ظهرت منذ سنة 2018، كل ما نعملو تعادل أو هزيمة لازم فما شكون يعملوه كبش نطيح و لازم هو يهزها القضية الكل، مرة مدرب، مرة ملاعبي، تصورو يا رسول الله فئة مقرفة جدا إلي أنا شخصيا مانيش مستعرف بيهم أولاد جمعية و أشك حتى في فهمهم لكرة القدم، وصلنا للغة فلان عتبة و لغة براس أمك سيبها الجمعية و هو تلقاه لهماڤ، عايق والديه، مكروه في حومتو، حتى من وجهو حاشى خليقة الرحمان ڤُهدي و حتى في السيفيل ما عندوش قدر حدو باج بودورو يتفاعل فيها كان هو و كمشة هوكش كيفو ماركة تلغميج متع نساء و دخان و تقطيع و ترييش متع ڤعار، كان تقلو كانك راجل ورينا وجهك و واجه الرجال أتو نخرجولك رواندك و تاريخك يخاف و يلبد على خاطرو هو أصلا لا يمت بصلة بالنادي الإفريقي و بالرجولة
text.text_idx: #000002
text.text: 🔴 المدرب سعيد السايبي بش يواصل تدريب الفريق و ما فماش تبديل متع مدرب في الوقت الحالي، عمناول وقتلي النادي الإفريقي أمورها تاعبة فنيا و فرق كيما باجة و بن قردان و منستير يربحو فينا في رادس ما فما حتى مدرب جاء قال نحب نراني الكلوب بخلاف سعيد السايبي إلي ما وخرش التالي و تحمل المسؤولية و في ظرف 3 شهر فقط بلاش إنتدابات و بلاش أظهرة و في ظروف يعلم بيها كان ربي ربح الفرق الكبيرة الكل و كمل مرتبة ثالثة و عمل فستيار نظيفة و الإنتدابات الكل عملهم هو و أي ملاعبي مهما كان إسمو يتعدى على السكانار و يعمل إختبارات دقيقة يدخل فيها الجانب الفني و النفسي و الجاهزية البدنية و مدى تأقلم اللاعب موش كيما برشا مدربين جيب على بعضو قال شنية ملاعبي بإسمو و ياخذ الكوميسيون متاعو يحطها في مكتوبو و يقسم مع وكيل اللاعب و ديما يمشي و قيّد على لغة العصفور النادر و مبعد الجمعية تمشي في الساقين، سعيد السايبي لا، تعمل إختبارات و يشوفك الستاف و كان عندك في ساقيك و تقدم الإضافة مرحبا بيك. سعيد السايبي صحيح غلط في التغييرات البارح و زاد تأكد إلي فما ملاعبية معادش تنجم تقدم إضافة، أولادنا و نحبوهم أما العاطفة في الكورة موش باهية و تضر الڤروب
text.text_idx: #000003
text.text: ✅ على فكرة النادي الإفريقي ضد قوافل قفصة قدم مستوى أفضل بكثير من مباراة بن قردان لكن النتيجة ما تبعتش، هوني بش تفهم العباد كونو الفايدة في النتيجة النهائية و الإنتصار قبل المردود، الموسم مازال طويل و كيما قلت البارح في اللايف بش تجينا في السيزون أوقات صعيبة وقتها وين بش تظهر رجالات النادي الإفريقي و بش تظهر المواقف الصحاح بش نتجاوزو الأوقات الصعيبة و العراقيل بش نكونو أبطال تونس خاطر وقت الفرحة و وقت التتويج راهو الناس الكل محلاها و الناس الكل باهين و كل شيء يبدى مريڤل كي الزيت فوق الماء أما وقت الشدة تعرف صاحبك من عدوك
text.text_idx: #000004
text.text: 🔴🔴 ميساج للملاعبية الكل إن شاء الله ربي يوفقكم، كملو ألعبو كيما لعبتو الشوط الأول ضد قوافل قفصة مع تجسيم الفرص و راهو أي جمعية بش تلعب ضدنا بش تلقى الحارس يتسهوك و يضيّع في الوقت و بش يلعبو الدفاع المفرط، الجمهور متع النادي الإفريقي أقوى جمهور في تونس و ما فماش كيفو راهو مساندينكم في السراء و الضراء و وجودو معاكم مكسب كبير ليكم، راهو وين تمشي في أي بلاصة في الجمهورية التونسية و في العالم تلقى جمهور الكلوب و قدرك عالي و راسك مرفوع خاصة كي تبل المريول و تجيب الأطراح
text.text_idx: #000005
text.text: شهر سبتمبر بش نلعبو فيه طرح كبير ضد لتوال في سوسة و مباراة كأس إتحاد إفريقي الهدف متاعها بلوغ دوري المجموعات، نكملو نخدمو على رواحنا و بحول الله الجاي خير و الإفريقي ديما لباس
text.text_idx: #000006
text.text: هدف ثاني في الوقت القاتل للباهير دار ضد النادي الافريقي
text.text_idx: #000009
text.text: برنامج النقل التلفزي لمباراة النادي الإفريقي يوم غد في كاس الكنفدرالية
text.text_idx: #000010
text.text: حول مستقبل "السايبي" مع النادي الإفريقي..ادارة النادي الإفريقي تحسم قرارها
text.text_idx: #000011